ઇન્ટરવલ આવતાં સુધીમાં તો આપણને થાય કે આ તો આ વર્ષની સૌથી પાવરફુલ ફિલ્મ બની રહેશે. ત્યાં જ ઇન્ટરવલ પછીની ફિલ્મ શરૂ થાય અને આખી ફિલ્મ પત્તાંના મહેલની જેમ ધસી પડે. એક તો કહેવા માટે કશું જ નવું નહીં ઉપરથી નસીરુદ્દીન શાહની આપણા માથા પર હથોડાની જેમ ટિપાય એવી ઍક્ટિંગ. ખબર નહીં, તે કઈ રીતે આવા રોલ સ્વીકારતા હશે. પછી જાણે ફિલ્મ પૂરી કરવી હોય એ રીતે ફિલ્મમાંથી લૉજિકને ગળે ટૂંપો દઈ દેવાય છે. ફિલ્મમાં ચપટીક ગીતો નાખ્યાં છે, પણ એ એટલાં હૉરિબલ છે કે અલતાફ રાજા પર પણ માન થઈ આવે. હા, અમદાવાદીઓને પોતાના શહેરનાં વિવિધ લૅન્ડમાક્ર્સ જોઈને ‘આને કહેવાય વિકાસ’ ટાઇપની ફીલિંગ થઈ આવશે.